Diari Oficial de la Generalitat Valenciana


Sumari del DOGV 2461, del 02-03-1995 (1995/834003)

ORDRE de 13 de febrer de 1995, de la Conselleria d'Agricultura, Pesca i Alimentació, per la qual s'estableix, amb caràcter provisional, la denominació Productes de Qualitat de la Comunitat Valenciana per a l'embotit artesà i de qualitat de Requena.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/13/(2)/dof/vci/html**

### Dades del document

Número de DOGV
:   2461

Data del DOGV
:   02-03-1995

Secció del DOGV
:   DISPOSICIONS GENERALS

Número del document
:   1995/834003


Data del document
:   13-02-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 13 de febrer de 1995, de la Conselleria d'Agricultura, Pesca i Alimentació, per la qual s'estableix, amb caràcter provisional, la denominació Productes de Qualitat de la Comunitat Valenciana per a l'embotit artesà i de qualitat de Requena.   
Fins a l'actualitat, han perdurat les fórmules ancestrals d'elaboració dels embotits artesans de Requena i les seues pedanies, caracteritzats per unes qualitats pròpies, entre les quals destaquen, de manera especial, els trets organolèptics i un prestigi consolidat pel temps i acrescut, recentment, mitjançant iniciatives privades.  
En aquesta línia, l'Associació d'Elaboradors d'Embotit Artesà i de Qualitat de Requena es proposa unir els esforços individuals dels productors de la zona per defensar les arts tradicionals, protegir la qualitat, projectar el prestigi cap a altres mercats, salvaguardar els consumidors i defensar els interessos legítims del sector.  
La Conselleria d'Agricultura, Pesca i Alimentació és conscient de l'interés que té per al sector l'ordenació del mercat dels productes de qualitat i la protecció d'aquests.  
Per això, de conformitat amb el que s'estableix en el Decret 90/1989, de 12 de juny, del Consell de la Generalitat Valenciana, i fent ús de les facultats que tinc atribuïdes,  
ORDENE:  
Article primer  
Es reconeix, amb caràcter provisional, la denominació Productes de Qualitat de la Comunitat Valenciana per a l'embotit artesà i de qualitat de Requena.  
Article segon  
Els productes tradicionals que s'han de protegir sota la denominació esmentada en l'article primer són: salsitxó, xoriço, perro, llonganissa, botifarra, güeÑa i sobrassada.  
Article tercer  
Es faculta la Direcció General de Comercialització, Indústries i Relacions Agràries per a designar, d'acord amb les disposicions legals, un òrgan rector provisional encarregat de redactar el projecte de reglament particular per a la denominació mencionada.  
Article quart  
La indicació Productes de Qualitat de la Comunitat Valenciana no podrà ser mencionada en els envasos, la documentació o la publicitat d'aquests productes fins a l'aprovació del reglament definitiu.  
DISPOSICIó FINAL  
Aquesta ordre vigeix des del mateix dia de la publicació en el Diari Oficial de la Generalitat Valenciana.  
València, 13 de febrer de 1995  
El conseller d'Agricultura, Pesca i Alimentació,  
JOSEP MARIA COLL COMIN


Còpia Permalink ELI